Diari Oficial de la Generalitat Valenciana


Sumari del DOGV 2210, del 18-02-1994 (1994/830579)

DECRET 23/1994, de 8 de febrer, del Govern Valencià, sobre actuacions protegibles en matèria de rehabilitació.
--------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1994/02/08/23/dof/vci/html**

### Dades del document

Número de DOGV
:   2210

Data del DOGV
:   18-02-1994

Secció del DOGV
:   DISPOSICIONS GENERALS

Número del document
:   1994/830579


Data del document
:   08-02-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Correcció d'errades

Anàlisi jurídica

DECRET 23/1994, de 8 de febrer, del Govern Valencià, sobre actuacions protegibles en materia de rehabilitació. [94/1063]  
La política d'ajudes a la rehabilitació ha estat vinculada en gran mesura a la política general d'habitatge, on s'han combinat factors d'estímul a la construcció, i s'han adequat progressivament les ajudes a les necessitats de les persones, segons les seues condicions sòcio-econòmiques.  
La rehabilitació, la conservació i el manteniment del patrimoni edificat ha de començar a constituir un element diferenciat dins de la política general d'habitatge, a la vista dels resultats fins ara obtinguts.  
El debat establert pel Ministeri d'Obres Públiques, Transportes i Medi Ambient dins de la Comissió General per a l'Habitatge i l'Edificació, regulada pel Reial Decret 1512/1992, de 14 de desembre, així com la celebració de diverses trobades, entre les quals cal destacar les jornades sobre rehabilitació a nivell nacional organitzades pel Ministeri d'Obres Públiques, Transports i Medi Ambient i la Generalitat Valenciana, han portat a reconsiderar algunos dels aspectes previstos en la normativa de rehabilitació vigent fins ara.  
En aquest sentit, el Reial Decret 726/1993, de 14 de maig, es planteja amb l'objectiu d'afavorir les actuacions de rehabilitació en dues línies bàsiques: d'una banda, fomentant la rehabilitació d'edificis i habitatges, especialment en situacions d'arrendaments amb pròrroga forçosa, i d'altra banda, fent possible l'establiment de fórmules de col.laboració amb les comunitats autònomes i ajuntaments per a la rehabilitació en àrees o programes de rehabilitació.  
Aquest últim aspecte, ja el desenvolupa el Govern Valencià des que va regular mitjançant el Decret 75/1989, de 15 de maig, la figura dels programes de renovació urbana, el contingut i les ajudes dels quals es reforçaren amb el Decret 55/1992, de 30 de març, i més recentment s'ha vist especialment potenciat mitjançant la declaració d'àrees de rehabilitació urbana, on s'han establert ajudes específiques per als centres històrics de València i Alacant, que es completen amb inversions públiques importants en l'adequació de l'entorn i espais públics i intervencions d'edificació i rehabilitació, cosa que completa un marc general en la política integral de rehabilitació formulada per la Generalitat Valenciana.  
El divers desenvolupament normatiu en l'àmbit de la Comunitat Valenciana relacionat amb la rehabilitació (Decret 55/1992, de 30 de març, en el marc del pla d'habitatge; Decret 232/1992, de 28 de desembre, sobre ajudes per a la rehabilitació estructural d'habitatges; el Decret 158/1992, de 14 de setembre, sobre declaració de l'àrea de rehabilitació urbana de la Ciutat Vella a Valencia; Decret 78/1993, de 28 de juny, sobre noves ajudes en l'àrea de Ciutat Vella de València, el Decret 27/1993, de 22 de febrer, de l'àrea de rehabilitació urbana del Centre Històric d'Alacant), així com l'aprofundiment en les tasques de gestió, tramitació i l'experiència acumulada al llarg dels últims anys, han servit per a poder analitzar i replantejar aspectes sobre com han d'anar articulant-se les mesures de foment de la rehabilitació, de manera que es considera necessària la diferenciació dels àmbits on aquesta s'ha de produir i la seua intensitat segons diferents circumstàncies, que no depenen exclusivament de les condicions sòcio-econòmiques dels beneficiaris.  
Aquestes reflexions condueixen a establir dos objectius fonamentals que tendeixen a consolidar la política de rehabilitació empresa per la Generalitat Valenciana:  
- El primer d'ells és el d'abordar la consideració de determinats aspectes normatius per a adaptar millor les ajudes i que aquestes resulten més efectives.  
- El segon, dirigit a possibilitar polítiques integrals de rehabilitació, amb capacitat d'articular la participació de l'administració central, autonòmica i local.  
Quant al primer dels objectius, s'estima que en la regulació normativa s'ha de tendir a un equilibri raonable entre les condicions sòcio-econòmiques dels promotors de la rehabilitació i l'atenció al patrimoni residencial necessitat de manteniment, conservació i rehabilitació, amb la incorporació, al seu torn, de dos nivells en les intervencions possibles:  
- Un nivell primari que fomente, objectivament, la possibilitat de garantir les condicions generals de manteniment conservació, ús i reutilització de l'edifici, que establesca la prioritat en aquells casos on l'estat de la edificació requeresca una major intensitat d'ajudes  
- Un nivell secundari que haurà d'atendre les condicions i característiques sòcio-econòmiques dels residents  
La conjunció d'ambdues intervencions ha de permetre optimitzar i racionalitzar amb major objectivitat les ajudes que es concedeixen.  
Junt a això, fomentar l'accessibilitat a habitatges amb necessitat de rehabilitació en condicions similars a les dels habitatges de nova construcció contribueix a possibilitar una major diversificació de la demanda i a la conservació, el manteniment i la rehabilitació del parc residencial.  
En aquest context, es reforcen, en el cas de la rehabilitació:  
- L'atenció a les persones majors de 65 anys, mitjançant la potenciació de les ajudes regulades en aquest decret per a la rehabilitació d'habitatges  
- L'atenció als joves i persones que accedeixen per primera vegada a l'habitatge, per a possibilitar l'adquisició d'habitatges amb necessitat de rehabilitació  
Tots aquests aspectes normatius han de ser formulats de manera diferenciada segons el context i l'entorn físic on es produeixen les actuacions de rehabilitació, i fer prevaler de manera especial aquelles situacions on és més necessari incentivar la rehabilitació i conservació d'edificis, tals com determinades àrees urbanes en els centres històrics o determinades situacions sobrevingudes per risc estructural.  
La necessària claredat i especificitat que ha de presidir una correcta adequació de les ajudes de rehabilitació, que faça possible variades intervencions i que tinga en compte aquests diferents aspectes, condueix a un ventall molt ampli de definicions i conceptes, que davant una normativa ja vigent requereix un necessari esforç de racionalització que permeta una major i més eficaç aplicació.  
En aquest sentit, el present decret pretén unificar aquells conceptes que s'empren de forma habitual i en ocasions amb diferents matisos, segons la normativa de què es tracte, i donar homogeneïtat a tota l'evolució normativa desenvolupada fins ara en la Comunitat Valenciana, amb l'objectiu fonamental de determinar un marc propi de referència per a totes les actuacions de rehabilitació.  
D'altra banda, és interés de la Generalitat Valenciana atendre de manera específica les actuacions de millora del medi rural, per la qual cosa es preveuen especialment tals situacions en el cas de municipis i nuclis de població que tinguen menys de 5000 habitants, amb les ajudes ressenyades en el present decret, s'integraran de manera definitiva en la política general de rehabilitació, per la qual cosa s'estableix la dissolució dels patronats provincials per a la millora del medi rural, que es transferiren a la Generalitat Valenciana pel Reial Decret 2500/1983, de 20 de juliol, i va regular els seus estatuts el conseller d'Obres Públiques, Urbanisme i Transports mitjançant escriptura pública el 23 de gener de 1987.  
En l'elaboració d'aquest decret, s'ha donat audiència a la Federació d'Associacions de Veïns de la Comunitat Valenciana, a la Federació Valenciana de Municipis i Províncies, a la Federació Valenciana de la Construcció, a la Unió de Consumidors de la Comunitat Valenciana, a la Federació de Consumidors i Usuaris de la Comunitat Valenciana, a l'Associació Provincial d'Empresaris de l'Edificació, a l'Associació de Promotors i Constructors de València, a l'Associació de Promotors d'Habitatges d'Alacant, a la Federació de Constructors d'Alacant, a l'Associació de Promotors i Constructors de Castelló, a l'Associació Espanyola de Promotors d'Habitatges Socials, als col.legis professionals d'arquitectes i d'aparelladors i arquitectes tècnics, a l'Institut Valencià d'Habitatge, SA, i al Ministeri d'Obres Públiques, Transports i Medi Ambient.   
Per tot això, a proposta del conseller d'Obres Públiques, Urbanisme i Transports i amb la deliberació prèvia del Govern Valencià, en la reunió del dia 8 de febrer de 1994,  
DECRETE  
CAPITOL I  
Dispossicions generals  
Secció 1ª  
De les actuacions protegibles  
Article primer. Actuacions protegibles: definició  
1. En relació amb el que preveu el present decret, en matèria de rehabilitació a la Comunitat Valenciana, es consideren actuacions protegibles:  
a) La rehabilitació d'edificis.  
b) La rehabilitació d'habitatges.  
c) L'adequació d'equipament comunitari primari, és a dir els espais lliures, vials i infraestructures (gas, aigua, energia elèctrica, telèfon i clavegueram) i, amb les condicions específiques que es regulen en aquest decret, l'equipament de caràcter social, cultural o educatiu.  
2. La qualificació de qualsevol actuació protegible de rehabilitació es realitzarà d'acord amb els criteris, modalitats, condicions i limitacions regulades en el present decret, i determinarà la possibilitat d'acollir-se a les ajudes que s'hi preveuen i a les previstes pel Reial Decret 726/1993, de 14 de maig, o la normativa que el substituesca.  
No obstant això i segons l'article 2 d'aqueix reial decret, podran regular-se ajudes específiques de comú acord entre el Ministeri d'Obres Públiques, Transports i Medi Ambient i la Generalitat Valenciana, amb els criteris que en la memòria o en el programa es prevegen per a les àrees o programes de rehabilitació que es determinen.  
3. Per a la regulació d'ajudes, es consideraran d'habitatges de promoció pública els habitatges de protecció oficial promoguts, sense ànim de guany, per l'estat, els seus organismes autònoms o patronats oficials, tant directament com per conveni, en desenvolupament d'un pla nacional d'habitatge, així com els promoguts per la Generalitat Valenciana i ens locals, destinats a beneficiaris amb baixos nivells de renda i acollits a algun tipus de règim de protecció oficial.  
Igualment, es consideraran habitatges de promoció privada els no compresos en l'apartat anterior.  
Article segon. Objecte de les actuacions protegibles  
Dins de cada actuació protegible, es consideren objecte d'aquestes les actuacions necessàries per a garantir l'estat de conservació i l'ús de l'edificació o les condicions adequades de l'entorn.  
1. La rehabilitació d'edificis podrà tenir com a objecte les següents actuacions:  
1.1. Adequació estructural  
1.1.1. Obtenir l'adequació estructural general, considerant com tal les obres que proporcionen a l'edifici condicions de seguretat constructiva, de forma que quede garantida la seua estabilitat, seguretat i consolidació estructural.  
1.1.2. Obtenir l'adequació estructural especial, en edificis d'habitatges de promoció privada construïts entre 1950 i 1980, ambdós inclusivament, quant hi haja risc estructural produït per la utilització de ciment aluminós o altres patologies derivades del formigó, o en grups d'habitatges de promoció pública amb qualsevol tipus de deteriorament estructural.  
1.2. Adequació funcional.  
Obtenir l'adequació funcional, és a dir, tal la realització d'obres que proporcionen a l'edifici condicions suficients respecte als accessos, estanqueïtat davant la pluja i la humitat, aïllament tèrmic i acústic, serveis generals, xarxes generals d'aigua, gas, electricitat, telefonia i sanejament, ascensors, seguretat davant accidents i sinistres i supressió de barreres arquitectòniques per a accessos de minusvàlids.  
1.3. Adequació de façanes.  
Obtenir l'adequació de façanes, és a dir, el tractament superficial d'aquestes i les obres de sanejament integral, en els casos en què aquesta actuació siga especialment protegible (programes de renovació urbana i àrees de rehabilitació urbana).  
1.4. Adequació de cobertes.  
Obtenir l'adequació de cobertes, amb intervenció o sense sobre els elements estructurals d'aquestes, en els casos on aquesta actuació siga especialment protegible (programes de renovació urbana i àrees de rehabilitació urbana).  
2. La rehabilitació d'habitatges tindrà com a finalitat l'obtenció de l'adequació d'habitabilitat d'aquestes, d'acord amb el Decret 85/1989, de 12 de juny, del Govern Valencià, i l'Ordre de 22 d'abril de 1991 del conseller d'Obres Públiques, Urbanisme i Transports, que desenvolupa les normes d'habitabilitat i el disseny d'habitatges en l'àmbit de la Comunitat Valenciana (HD-91).  
Es consideren obres per a l'adequació d'habitabilitat d'un habitatge, sempre que es trobe situat en un edifici que possesca adequació estructural i funcional:  
a) Les que proporcionen condicions mínimes respecte a la superfície útil i programa, distribució interior, instal.lacions d'aigua, electricitat, gas i calefacció, ventilació, il.luminació natural i aireació, aïllament tèrmic i acústic.  
b) Les obres que possibiliten en l'habitatge l'estalvi de consum energètic permeten l'adaptació a la normativa vigent en matèria d'aigua, gas, electricitat, protecció contra incendis o sanejament.  
c) Les que tinguen com a finalitat la supressió de barreres arquitectòniques per a facilitar l'accés i l'ús per persones amb minusvàlues, sempre que les obres complesquen el que estableixen les normes d'habitabilitat i disseny d'habitatges en la Comunitat Valenciana (HD-91).  
d) L'ampliació de l'espai habitable d'un habitatge, sempre que la superfície útil resultant no excedesca els 120 metres quadrats.  
3. L'adequació de l'equipament comunitari primari tindrà com a finalitat:  
3.1. Obtenir l'adequació i renovació dels espais lliures, vials i xarxes d'aigua, gas, energia elèctrica, telèfon i clavegueram.  
3.2. En el cas d'edificis, la rehabilitació integral d'edificis destinats a equipament.  
Article tercer. Promotors de les actuacions protegibles  
1. Als efectes previstos en aquest decret, podran ser promotors de les actuacions protegibles les persones físiques o jurídiques, públiques o privades, tant si són usuaris com si no ho són dels habitatges o edificis per als quals se sol.licita la qualificació de rehabilitació, en les condicions establertes per aquest decret.  
2. Promotor usuari.  
Es considerarà com a tal la persona física o jurídica que decideix, programa i impulsa la rehabilitació d'edificis o habitatges per al seu ús propi.  
Com a promotor usuari es consideraran:  
a) Els propietaris dels habitatges que així ho acrediten.   
b) Els inquilins o arrendataris que, amb el consentiment pertinent del titular de l'habitatge o edifici, hi realitzen actuacions de rehabilitació.  
c) Els usuaris dels habitatges per qualsevol títol que acrediten l'ús i gaudi d'aquest com a residència habitual i permanent.  
d) Especialment les comunitats de propietaris en la rehabilitació d'edificis, siguen o no usuaris per si o titulars dels habitatges, en aquells casos en què l'ajuda puga concedir-se amb tal condició.   
3. Promotor no usuari.  
Es considerarà com a tal la persona física o jurídica que decideix, programa i impulsa la rehabilitació integral d'edificis per a destinar-los a venda o arrendament o en aquells casos en què, sent titulars dels habitatges, es troben aquests cedits en arrendament.  
S'inclouen així mateix en aquesta figura els organismes públics, ens territorials i entitats públiques privades, amb ànim de guany o sense, que promouen intervencions de rehabilitació en les condicions regulades pel present decret.  
Article quart. Modalitats de les actuacions protegibles  
 D'acord amb la figura del promotor i la destinació dels habitatges o edificis, podran qualificar-se de protegibles les actuacions de rehabilitació que adopten alguna de les següents modalitats:  
1. Actuacions promogudes pels usuaris.  
1.a) Actuacions de rehabilitació.  
1.a).1. La rehabilitació d'habitatges.  
1.a).2. La rehabilitació d'edificis.  
1.b) Adquisició i rehabilitació immediata d'habitatge aïllat per a ús propi, la superfície del qual no passe de 120 m2.  
1.b).1. L'adquisició i rehabilitació d'habitatge per a ús propi.  
1.b).2. L'adquisició i rehabilitació de l'habitatge ocupat pels seus arrendataris amb contractes subjectes a pròrroga forçosa.  
2. Actuacions promogudes pels no usuaris.  
2.a) La rehabilitació d'habitatges i edificis cedits total o parcialment en arrendament.  
2.a).1. Rehabilitació d'habitatges i edificis d'habitatges duta a terme pels seus propietaris quan els habitatges objecte de rehabilitació, o en la part proporcional que els corresponga quan es rehabilite l'edifici, es troben arrendats amb contractes en vigor subjectes a pròrroga forçosa en el moment de la sol.licitud de les ajudes.  
2.a).2. La rehabilitació d'edificis que afecte els elements comuns, duta a terme per propietaris d'habitatges arrendats per un període mínim de quatre anys, que constituesquen el domicili habitual de l'arrendatari.  
2.b) La rehabilitació integral d'edificis amb destinació a arrendament sempre que l'actuació afecte almenys el 70 per 100 dels habitatges resultants i la totalitat dels elements comuns.  
2.c) La rehabilitació integral d'edificis amb destinació a venda, sempre que l'actuació afecte almenys el 70 per 100 dels habitatges resultants i la totalitat dels elements comuns.  
En els dos últims casos anteriors, l'actuació podrà incloure o no l'adquisició de l'edifici.  
La rehabilitació integral de l'edifici amb destinació a venda o arrendament podrà realitzar-se i sol.licitar-ne la qualificació dels habitatges de protecció oficial, sempre que complesquen la normativa d'aplicació a aquests i en les condicions de finançament previstes per a cada règim, regulades pel Reial Decret 1932/1991, de 20 de desembre, i el Decret 55/1992, de 30 de març, del Govern Valencià, per a les obres de nova construcció.  
2.d) L'adequació de l'equipament comunitari primari pot tenir les següents modalitats:  
2.d).1. Obtenir l'adequació i renovació dels espais lliures, vials i xarxes d'aigua, gas, energia elèctrica, telèfon i clavegueram, impulsant especialment les obres d'enterrament d'aquelles instal.lacions aèries de superfície.  
2.d).2. La rehabilitació d'edificis destinats a equipament de carácter social, cultural i educatiu en determinades condicions.  
2.d).3. L'adquisició i la nova construcció d'edificis destinats a equipament de caràcter social, cultural i educatiu en àrees de rehabilitació urbana.  
Article cinqué. Ambit de les actuacions protegibles  
A fi d'adequar nivells diferenciats quant a la intensitat de les ajudes, considerant l'entorn i la situació on es fan les actuacions, i possibilitar la formulació de programes integrals de rehabilitació, les actuacions es podran fer d'alguna de les següents formes:  
 a) De forma genèrica.  
 b) Com a actuacions de protecció preferent.  
 c) En programes de renovació urbana.  
 d) En àrees de rehabilitació urbana.  
 e) Rehabilitació exigida per a obtenir l'adequació estructural especial.  
Secció 2ª  
De les condicions i criteris de coherència  
Article sisé. Condicions per a la qualificació d'actuació protegible  
Per a la qualificació de protegibles, les actuacions de rehabilitació sols podran fer-se en immobles o habitatges que complesquen les següents condicions:  
a) Que l'edifici o l'habitatge tinga una antiguitat superior a deu anys, excepte quan es tracte d'obres que tinguen com a finalitat l'adequació a l'ús de persones amb minusvàlues, quan les obres siguen necessàries per a adaptar les instal.lacions a la normativa tècnica aplicable.  
b) No estar subjectes a limitacions que impedesquen l'obtenció de la preceptiva llicència municipal.  
c) Presentar una organització espacial i unes característiques constructives que garantesquen la possibilitat d'assolir adequades condicions d'habitabilitat de l'edifici i dels habitatges.  
d) En el cas de rehabilitació d'edificis amb destinació a habitatges, que almenys el 70 per 100 de la superfície útil total de l'edifici, una vegada acabades les actuacions de rehabilitació, es destine a habitatges, excloses d'aquest còmput la planta baixa i les superfícies amb rasant, tret del que està especialment regulat en les àrees de rehabilitació urbana.  
e) Que les actuacions excloguen la demolició de les façanes de l'edifici, el seu buidatge total, excepte en aquells casos inclosos en àrees de rehabilitació urbana i aquelles obres que, segons la Direcció General d'Arquitectura i Habitatge, es consideren excepcionals.  
Es considerarà buidatge total quan comporte com a mínim el 50 per 100 de la totalitat de la superfície construïda de l'edifici.  
f) En el cas d'edificis d'habitatges, per a qualificar de protegible l'actuació de rehabilitació que tinga com a finalitat l'adequació estructural especial, haurà d'acreditar-se l'existència de deteriorament estructural mitjançant un informe d'inspecció de l'estructura de l'edifici.   
El contingut de l'informe haurà d'ajustar-se a les condicions tècniques establertes en el conveni subscrit entre la Conselleria d'Obres Públiques, Urbanisme i Transports i el Col.legi Oficial d'Arquitectes de la Comunitat Valenciana, o en altres convenis similars que se signen. El cost dels informes serà a càrrec de la Generalitat Valenciana, sempre que vagen referits a edificis d'habitatges construïts entre 1950 i 1980.  
Article seté. Criteris de coherència  
Es deure dels propietaris dels edificis mantenir-los en condicions adequades de seguretat, salubritat i ornament públic, per la qual cosa s'hauran de realitzar les actuacions necessàries per a la seua conservació i rehabilitació que garantesquen el seu ús efectiu.  
L'execució de qualssevol de les obres de rehabilitació haurà de garantir la seua coherència tècnica i constructiva amb l'estat de l'edifici i amb les restants obres que pogueren fer-se; per la qual cosa podrà requerir-se, en qualsevol cas, que la propietat o el promotor de les actuacions aporte una certificació tècnica de l'estat de l'edificació que descriga els desperfectes apreciats, les seues possibles causes i les mesures prioritàries recomanables per a assegurar-ne la destinació pròpia.  
 D'acord amb tot això, s'estableixen els següents criteris:  
1r. Per a qualificar de protegibles les actuacions de rehabilitació que permeten obtenir l'adequació funcional de l'edifici, es podrà exigir la justificació que, prèviament o simultàniament, s'haja assolit l'adequació estructural.   
2n. Per a qualificar de protegibles les actuacions de rehabilitació dels habitatges ubicats en edificis es podrà exigir la justificació que, prèviament o simultàniament a la realització de les obres d'habitabilitat, s'hagen assolit les adequacions estructural i funcional.   
3r. Per a qualificar de protegibles les actuacions de rehabilitació de façanes i cobertes d'edificis, es podrà exigir la justificació que, prèviament o simultàniament, s'hagen assolit les adequacions estructural i funcional d'aquests.   
4t. Les obres de rehabilitació empraran solucions constructives, tipològiques i formals coherents amb les característiques arquitectòniques originals i pròpies de l'edifici i del seu entorn, llevat dels casos justificats escaientment i després de l'aprovació de la Direcció General d'Arquitectura i Habitatge.  
5é. Dins de programes de renovació urbana i en àrees de rehabilitació urbana i sempre que es facen obres d'adequació estructural i funcional de l'edifici, el cost de les quals arribe al 50 per 100 dels límits pressupostaris d'aquests objectes establerts en l'article 9 d'aquest decret, serà exigible la realització simultània de l'adequació de façanes i cobertes d'aquest, tret que s'acredite el seu bon estat.  
6é. En actuacions d'adequació d'espais lliures i infraestructures (xarxes d'aigua, electricitat, sanejament etc.) dins de programes de renovació urbana i àrees de rehabilitació urbana s'utilitzaran solucions tècniques i formals coherents amb les característiques arquitectòniques i ambientals de l'entorn on s'esdevinguen, i es podrà, a judici de la Direcció General d'Arquitectura i Habitatge, determinar la utilització de materials i tecnologies d'acords amb les característiques de l'actuació i que així es consideren convenients.  
Secció 3ª  
Del pressupost protegible. Definició   
Límits pressupostaris per a la determinació de les ajudes  
Article vuité. Pressupost protegible: definició  
1. Es considera pressupost protegible total de les actuacions de rehabilitació, amb les limitacions que s'estableixen en els següents apartats, el cost real d'aquelles, determinat pel preu total del contracte d'execució d'obra, els honoraris facultatius i els tributs pagats a causa de les actuacions, així com el preu d'adquisició de l'edifici o habitatge si es realitza simultàniament.  
2. Per a la determinació del pressupost protegible, la superfície útil màxima computable per habitatge serà de 120 metres quadrats, amb independència que la superfície real puga ser superior. Per al còmput de la superfície útil dels habitatges, s'aplicaran els criteris de mesurament establerts per la normativa d'habitabilitat i disseny d'habitatges de la Comunitat Valenciana, prevista en el Decret 85/1989, de 12 de juny, del Govern Valencià, i l'Ordre de 22 d'abril de 1991, del conseller d'Obres Públiques, Urbanisme i Transports, que el desenvolupa.  
3. Quan les actuacions afecten la totalitat de l'edifici o les seus parts comunes, el pressupost protegible es calcularà sobre la superfície útil computable d'aquest, que serà la suma de les superfícies útils computables dels habitatges de l'immoble i dels locals comercials, si aquests participen en els costos d'execució, limitada la superfície a 120 metres quadrats útils per cada habitatge o local.  
4. Quan l'actuació comporte la modificació de la superfície útil destinada a habitatges, el pressupost protegible es calcularà sobre la superfície útil computable dels habitatges resultants de les obres de rehabilitació.  
5. Quan les obres de rehabilitació dels habitatges s'estenguen als talleres d'artesans i annexos d'habitatges de llauradors, ramaders i pescadors, vinculats registralment a l'habitatge a rehabilitar, es computarà com a superfície útil d'aquells un màxim de 90 metres quadrats, amb independència que la superfície real d'aquests siga major, i que podran afegir-se a la superfície computable de l'habitatge per a la determinació del pressupost protegible.  
6. Quan les actuacions de rehabilitació tinguen com a finalitat l'adequació estructural especial d'edificis d'habitatges, es considerarà pressupost d'adequació estructural especial el constituït per:  
a) El cost de l'estudi per a l'obtenció del diagnòstic de l'estat de l'estructura, incloses les mesures de seguretat necessàries.  
b) Els honoraris facultatius per la redacció del projecte i direcció de les obres.  
c) El cost total de les obres de rehabilitació estructural i les derivades directament d'aquesta.  
d) Les taxes, llicències i els impostos pagats.  
e) En el cas que es tracte d'habitatges de promoció pública, podran incloure's, a més, les despeses de reallotjament temporal que calga, sempre que els adjudicataris tinguen ingressos familiars ponderats inferiors a cinc vegades i mitja el salari mínim interprofessional i la gestió de les actuacions la faça l'Institut Valencià d'Habitatge, SA, o qualsevol altre organisme competent de la Generalitat Valenciana.  
7. En qualsevol cas, es considerarà pressupost protegible de les actuacions de rehabilitació la suma dels pressupostos que corresponguen a cada objecte de rehabilitació definit, amb les limitacions establertes en els següents articles.  
8. Quant es tracte d'actuacions de rehabilitació d'equipaments, ja siguen aquests espais lliures o edificis, es considerarà pressupost protegible el cost real de les obres, determinat pel preu total del contracte d'execució d'obra, o per l'import justificat quan es tracte d'obres realitzades per l'administració, els honoraris facultatius i els tributs satisfets per raó de les actuacions, així com, si escau, el preu d'adquisició de l'edifici o solar.  
Article nové. Límits pressupostaris establerts per objectes de rehabilitació  
1. Les actuacions protegibles tenen com a finalitat la consecució dels objectes de rehabilitació establerts per a cada una d'elles, tal com s'assenyala en l'article 2 del present decret.  
En conseqüència, s'haurà d'aportar, abans de la qualificació, els pressupostos desglossats per objectes de rehabilitació, de manera que permeten l'aplicació dels límits que es regulen en aquest article. La imputació dels costos corresponents a honoraris facultatius, taxes i arbitris de les actuacions de rehabilitació es farà de manera proporcional al cost de cada objecte de rehabilitació.  
2. Les limitacions als costos per objecte de rehabilitació, a efectes de la determinació del pressupost protegible, s'estableixen amb les següents quanties segons la superfície útil computable (SU) i el mòdul ponderat vigent (MP):  
A) Rehabilitació d'edificis.  
1.1. Adequació estructural.  
1.1.a) Adequació estructural general: 0.35 MP x SU.  
1.1.b) Adequació estructural especial: 0.50 MP x SU.  
1.2. Adequació funcional: 0.25 MP x SU.  
1.3. Adequació de façanes i cobertes.   
Les limitacions establertes en façanes i cobertes, ho són per a determinar les ajudes que corresponguen segons els àmbits on tals actuacions són protegibles en programes de renovació urbana i àrees de rehabilitació urbana, i el seu pressupost protegible es descomptarà del pressupost protegible total per a determinar les ajudes que, com a adequació estructural i funcional, pogueren correspondre.  
Si no fóra aquest el cas, és a dir, que aquest tipus d'actuacions no tinguera cap ajuda específica com a tal, el cost de rehabilitació d'aquestes, amb les limitacions que s'assenyalen, es considerarà part del corresponent a l'adequació estructural i funcional de l'edifici.   
- Façanes  
 .tractament superficial de façana: 0.05 MP x s. façana  
 .sanejament integral de façana: 0.15 MP x s. façana  
 .sanejament integral de façanes d'interés  
 històrico-arquitectònic: 0.30 MP x s. façana  
- Cobertes  
 .sanejament de coberta: 0.08 MP x s. coberta  
 .sanejament coberta amb intervenció sobre elements estructurals: 0.25 MP x S. coberta  
B) Rehabilitació d'habitatges,  
-Adequació d'habitabilitat: 0.40 MP x SU  
C) Adquisició d'habitatge per a la rehabilitació immediata i per a destinar-lo a ús propi.  
Per a poder accedir a aquestes ajudes, la superfície útil màxima dels habitatges no podrà passar de 120 m2.  
El preu màxim d'adquisició de l'habitatge per a la rehabilitació immediata, no podrà excedir de 0.9 MP x SU.  
No obstant això, per a la determinació de l'ajudes per a l'adquisició, es considerarà en qualsevol cas el límit de 0.75 MP x SU.  
El preu d'adquisició sumat al cost de les obres de rehabilitació, amb els límits establerts per objecte de rehabilitació, no podrà excedir de 1.5 MP x SU.  
El cost de les obres de rehabilitació haurà de comportar com a mínim el 25 per 100 del preu d'adquisició de l'habitatge.  
3. No obstant això, quan es donen circumstàncies excepcionals de caràcter social, o hi haja valors ambientals, històrics, artístics o arquitectònics prou justificats, la Direcció General d'Arquitectura i Habitatge podrà, mitjançant resolució expressa, modificar o ajustar les limitacions anteriors.  
Article deu. Limitacions al pressupost protegible  
Es considera pressupost protegible, amb els criteris establerts en l'article 9 anterior, la suma dels pressupostos corresponents per cada un dels objectes de rehabilitació amb les seues limitacions i que, en qualsevol cas, no podrà excedir de:  
1. En actuacions de rehabilitació:  
a) Una vegada el mòdul ponderat per la superfície útil computable de l'edifici o habitatge.  
b) 1,15 vegades el mòdul ponderat per la superfície útil computable de l'edifici, quan es tracte d'actuacions que incloguen l'adequació estructural especial.  
2. Quan es tracte d'actuacions de rehabilitació que incloguen l'adquisició de l'habitatge aïllat: 1,5 vegades el mòdul ponderat per la superfície útil computable de l'habitatge.  
3. Quant es tracte d'actuacions de rehabilitació integral d'edificis i es incloguen l'adquisició d'aquests:  
a) 1,5 vegades el mòdul ponderat per la superfície útil computable de l'edifici, quan aquest es destine a arrendament.  
b) 1,2 vegades el mòdul ponderat per la superfície útil computable de l'edifici, quan aquest es destine a venda.  
4. En qualsevol cas, la suma de totes les subvencions que pugen correspondre a l'edifici o habitatge, més la quantia del préstec qualificat si així ho sol.licita el promotor, no podrà excedir del cost total de les actuacions, ni dels límits fixats en aquest article al pressupost protegible.  
5. Quant es tracte d'actuacions de rehabilitació que justificadament es facen en habitatges de protecció oficial o en habitatges de preu taxat, en el termini de 5 anys des de la qualificació definitiva o des del visat de contracte respectivament, el pressupost protegible màxim de rehabilitació no haurà de superar la diferència entre 1,5 vegades el mòdul ponderat per la superfície útil computable de l'habitatge en el moment de la sol.licitud de la qualificació provisional de rehabilitació i el cost d'adquisició acreditat escaientment.  
Secció 4ª  
Dels beneficiaris de les ajudes  
Requisits per a l'accés a les ajudes  
Article once. Beneficiaris de les ajudes  
Es consideren beneficiaris els promotors de les actuacions protegibles de rehabilitació, en les condicions establertes per aquest decret i amb els requisits que es determinen amb aquesta finalitat.  
Article dotze. Requisits dels beneficiaris per a l'accés a les ajudes econòmiques.  
Per a accedir als beneficis establerts en el present decret, caldrà complir les següents condicions:  
1. Promotors usuaris:  
a) No ser titulares del domini o del dret real d'ús o gaudi sobre algun altre habitatge de protecció oficial, i a més, en el cas d'adquisició d'un habitatge per a la rehabilitació immediata, no disposar de cap habitatge lliure en el mateix municipi en què que es trobe l'habitatge objecte de l'actuació protegible, quan el valor de mercat d'aquest habitatge lliure excedesca el 20 per 100 del preu d'adquisició d'aquell per al qual se sol.licita la subvenció.   
b) Destinar l'habitatge rehabilitat a residència habitual i permanent i ocupar-lo dins dels terminis legalment establerts en la legislació vigent i, en tot cas, en els tres mesos següents a la qualificació definitiva, tret de pròrroga justificada, que haurà de ser autoritzada pel servei territorial d'arquitectura i habitatge corresponent.  
c) Que tinguen ingressos familiars ponderats que no excedesquen les 5,5 vegades el salari mínim interprofessional per a poder accedir a finançament qualificat, i inferiors a 3,5 vegades de manera genèrica i en programes de renovació urbana i a 4,5 vegades en l'àmbit d'àrees de rehabilitació urbana per a poder optar per les ajudes econòmiques establertes.  
S'exceptuen de tots els requisits assenyalats en l'apartat anterior els següents casos:  
a) En circumstàncies excepcionals, segons el que estableix l'article 20.2.b) d'aquest decret.  
b) Quan l'actuació es referesca a la rehabilitació de l'edifici i la duguen a cap els usuaris o no dels habitatges o bé la comunitat de propietaris, constituïda com cal, en:  
- Edificis catalogats i quan l'actuació tinga com a finalitat l'adequació estructural i funcional de l'edifici, conformement al que estableix l'article 20.2.a) d'aquest decret.  
- En programes de renovació urbana, quan l'actuació tinga com a finalitat l'adequació de façanes i cobertes.  
- En àrees de rehabilitació urbana, quan l'actuació tinga com a finalitat l'adequació de façanes, cobertes i locals, si aquests participen en la rehabilitació.  
c) Quant la rehabilitació tinga com a finalitat l'adequació estructural especial d'edificis d'habitatges afectats per la utilització de ciment aluminós.  
2. Promotors no usuaris.  
2.a).1. En el supòsit de promotors propietaris d'habitatges amb contracte d'arrendament subjecte a pròrroga forçosa de l'habitatge o edifici objecte de l'actuació protegible, s'haurà d'acreditar, en el moment de la sol.licitud de les ajudes, l'existència d'aquest i la justificació, per part de l'arrendatari, que l'habitatge constitueix la seua residència habitual i permanent.  
2.a).2. En el supòsit de propietaris d'habitatges cedits en arrendament amb contractes celebrats per un període mínim de quatre anys, quan les actuacions afecten la rehabilitació de l'edifici, seran exigibles la justificació que l'habitatge constitueix el seu domicili habitual i permanent i els requisits assenyalats en l'apartat 1 d'aquest article, amb l'excepció de l'apartat b).  
2.b). En qualsevol cas, i com que es tracta d'ajudes objectives, segons l'actuació de rehabilitació, es podrà exigir el que estableix el text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, per a acreditar el compliment de les responsabilitats fiscals pertinents.  
 3. Adequació de locals de negoci per part de promotors usuaris i no usuaris.  
Els promotors usuaris i no usuaris d'actuacions d'adequació de locals de negoci situats en edificis d'habitatges de promoció privada, en aquells casos que per quota de participació en la rehabilitació de l'edifici els corresponga, podran accedir a les ajudes previstes per aquest decret en els següents supòsits:  
- En l'adequació estructural i funcional d'edificis catalogats  
- En la rehabilitació d'edificis dins d'àrees de rehabilitació urbana  
- En la rehabilitació de façanes i cobertes dins de programes de renovació urbana i àrees de rehabilitació urbana  
Secció 5ª  
Limitacions a l'ús i a la cessió  
Preus de venda i renda  
Article tretze. Limitacions per a les actuacions realitzades per promotors usuaris  
En el cas de promotors d'actuacions de rehabilitació d'habitatges o edificis per a ús propi que hagen rebut alguna de les ajudes econòmiques establertes en aquest decret, els habitatges no podran ser objecte de cessió "intervivos", totalment o parcialment, per cap títol durant el termini de cinc anys a partir de la data de la qualificació definitiva de l'expedient de rehabilitació, llevat en els casos d'haver percebut ajudes per a les façanes i cobertes.   
Article catorze. Limitacions per a les actuacions realitzades per promotor no usuari amb destinació a arrendament  
1. Els propietaris d'habitatges arrendats, que hagen rebut ajudes per la rehabilitació de l'edifici en la part proporcional que els corresponga, no podran cedir els habitatges en el termini de cinc anys a partir de la data de qualificació definitiva, sense reintegrar les ajudes percebudes. S'exceptua d'aquestes limitacions els casos en què la cessió en venda es faça als arrendataris amb pròrroga forçosa amb la condició que el preu de venda, incloses les ajudes percebudes per l'arrendador, no superes les 1,5 vegades el mòdul ponderat per la superfície útil computable, que no podrà ser superior a 120 metres quadrats.  
2. En el cas de promotor no usuari d'actuacions de rehabilitació integral d'edificis amb destinació a arrendament, la concessió de les ajudes establertes estarà condicionada per:  
a) La vinculació de l'habitatge o edifici a aquest règim d'ús durant un període mínim de deu anys, llevat del que hi ha regulat expressament per als habitatges de protecció oficial.  
b) El preu màxim de renda dels habitatges no podrà excedir per metre quadrat de superfície útil, de la renda màxima fixada per als habitatges de protecció oficial en règim general en el moment de la qualificació definitiva, i es podrà revisar aquest import segons l'evolució dels índexs de preus al consum.  
Article quinze. Limitacions per a les actuacions realitzades per promotor no usuari amb destinació a venta  
En el cas de promotor no usuari d'actuacions de rehabilitació integral d'edificis, amb destinació a venda, la concessió de les ajudes establertes estarà condicionada per:  
a) El preu màxim de venda dels habitatges, que no podrà excedir per metre quadrat de superfície útil de 1,5 vegades el mòdul ponderat, tret del que expressament hi ha regulat per a habitatges de protecció oficial.  
b) La segona transmissió "intervivos" no podrà fer-se abans de complir-se cinc anys des de la primera, i si aquesta obté el finançament qualificat, l'altra no podrà fer-se durant aqueix període.  
Article setze. Garanties  
1. Per garantir el compliment del que disposen els articles 13, 14 i 15 precedents, l'administració podrà exigir al beneficiari de les ajudes l'anotació preventiva en el Registre de la Propietat de la resolució per la qual es concedeix la subvenció, conformement a l'article 26.2 de la Llei Hipotecària.  
2. El canvi d'us o la cessió amb anterioritat al venciment dels terminis assenyalats o l'incompliment d'aquestes condicions comportarà l'obligació de reintegrar els beneficis econòmics rebuts, incrementats amb els interessos legals corresponents, més la sanció que es poguera establir.  
Secció 6ª  
Terminis  
Article disset. Terminis per a la qualificació d'actuació protegible  
1. No es podrà concedir una qualificació de rehabilitació si no han transcorregut almenys deu anys des de la data d'atorgament de l'última qualificació definitiva obtinguda pel mateix objecte de rehabilitació, tret que se'n justifique suficientment la conveniència.  
2. No es podrà concedir una qualificació de rehabilitació sobre un habitatge de protecció oficial de preu taxat en el termini de cinc anys des de la qualificació definitiva o visat del contracte, respectivament, llevat del supòsit que les obres s'hagen de realitzar com a conseqüència de l'adaptació de l'edifici o habitatges per a facilitar l'accés i l'ús de persones amb minusvàlues o adaptació a la normativa vigent i amb la condició que no se superen les limitacions al pressupost protegible màxim assenyalades en l'article 10.4 d'aquest decret.  
Article divuit. Termini per a la sol.licitud d'ajudes econòmiques  
En el cas de promotors usuaris d'actuacions de rehabilitació, caldrà acreditar els requisits per a l'obtenció de les ajudes econòmiques directes de forma simultània a la sol.licitud de la qualificació de les actuacions, a fi de resoldre aquesta i reconéixer les ajudes que puguen correspondre, i també el tipus d'interés subvencionat, si calia.  
Article dinou. Termini per a sol.licitar la qualificació de rehabilitació incloent l'adquisició de l'habitatge  
Quan l'actuació de rehabilitació comporte l'adquisició de l'habitatge, el termini màxim per a sol.licitar la qualificació d'adquisició i rehabilitació immediata serà de tres mesos des de la data del contracte o escriptura que en justifique l'adquisició.  
CAPITOL II.  
Ambit de les actuacions protegibles  
Secció 1ª.  
Actuacions de protecció preferent  
Article vint. Definició  
1. Es consideraran actuacions de protecció preferent les actuacions protegibles de rehabilitació que es duguen a terme en:  
a) Municipis i nuclis de població que tinguen menys de 5000 habitants.  
b) Els conjunts formats per les edificacions construïdes en règim de promoció pública en l'àmbit de la Comunitat Valenciana.  
c) Els barris d'actuació preferent declarats pel Govern Valencià.  
2. Tindran la mateixa consideració  
a) Les actuacions de rehabilitació d'edificis d'habitatges incoats o declarats d'interés històrico-artístic, que apareguen en el catàleg municipal d'edificis protegits que tinguen com a finalitat l'adequació estructural i funcional.   
b) Actuacions especials de rehabilitació requerides per a restablir les condicions dels edificis o habitatges, alterats per circumstàncies que, a judici de la Direcció General d'Arquitectura i Habitatge, es consideren excepcionals, o que això haja determinat l'autoritat competent.  
Secció 2ª  
Programes de renovació urbana  
Article vint-i-u. Programes de renovació urbana  
1. Definició.  
Es considerarà programa de renovació urbana el conjunt d'actuacions coordinades, públiques i privades, que es projecten sobre un àrea delimitada que tinguen com a finalitat la millora integral de les infraestructures i de l'entorn urbà, que es podrà alternar amb la rehabilitació d'edificis i habitatges, la nova construcció d'habitatges acollits al règim d'habitatges de protecció oficial o de preu taxat i les d'adequació de l'equipament comunitari primari.  
Els programes de renovació urbana seran declarats per la Direcció General d'Arquitectura i Habitatge a iniciativa del municipi sol.licitant, i amb el termini de vigència que es determine segons les actuacions que es programen.  
L'ajuntament promotor del programa haurà d'assumir el compromís de coordinar les actuacions i dur a terme obres de millora d'infraestructura i entorn urbà, d'acord amb els criteris de coherència assenyalats en l'article 7 d'aquest decret.  
2. Criteris per a la declaració.  
Els criteris preferencials per a la declaració d'aquests programes en un àrea urbana delimitada seran els següents:  
a) Que es referesquen a àrees o zones degradades o en procés de degradació, amb un interés social que requeresca una intervenció renovadora integral.  
b) Que es referesca a zones predominantment de primera residència, o que, si no és així, tinguen un valor històric o testimonial destacat.  
c) Que aquesta àrea posseesca un interés urbanístic i arquitectònic ambiental.  
d) Que per part de l'ajuntament es dispose:  
- D'un planejament adequat per a la realització de les actuacions de renovació urbana.  
- D'ordenances específiques de suport i ajudes complementaries a aquestes actuacions.  
- D'acords o convenis amb altres administracions públiques per a dur a terme actuacions incloses en el programa.  
Article vint-i-dos. Programes de renovació urbana d'interés històric, arquitectònic o ambiental  
Quan les característiques de l'entorn on es propose el programa de renovació urbana complesquen els criteris preferencials establerts en l'article anterior i justifiquen un especial interés arquitectònic, històric o ambiental, podrà declarar-se, a judici de la Direcció General d'Arquitectura i Habitatge, amb tal caràcter.  
En aquest supòsit, quan l'entitat del programa ho requeresca, es podran considerar protegibles altres actuacions de rehabilitació o d'implantació d'equipaments de caràcter social o cultural que, a judici de la Direcció General d'Arquitectura i Habitatge, es consideren necessàries per a la millora de l'àrea delimitada.  
Article vint-i-tres. Actuacions protegibles en els programes de renovació urbana  
Es consideren actuacions protegibles, dins dels programes de renovació urbana, les següents:  
1. Rehabilitació d'equipament comunitari primari  
Es considerarà com a tal:  
a) Actuacions d'adequació d'infraestructures:   
Es protegeix l'adequació i la renovació d'espais lliures, vials i infraestructures d'aigua, gas, electricitat, proveïment d'aigua, telèfon i clavegueram, dutes a terme pels ajuntaments promotors del programa.  
b) Rehabilitació d'edificis dotacionals:   
Es protegeixen les actuacions de rehabilitació d'edificis destinats a equipament de caràcter social promogudes per organismes públics, ens territorials o entitats de caràcter públic sense ànim de guany.  
2. Obres d'adequació i millora de l'entorn urbà:  
Són aquelles que afecten les façanes i cobertes dels edificis inclosos en l'àrea del programa.  
Aquestes actuacions podran optar a les ajudes establertes i podran dur-se a terme en dues modalitats:  
a) Directament per part dels promotors privats de les actuacions de rehabilitació dels edificis, gestionant per part de cada interessat les ajudes que corresponguen.  
b) Gestionades per l'organisme promotor del programa, quan siga aquest el que execute les actuacions. En aquest cas haurà d'aportar les corresponents autoritzacions dels propietaris d'edificis en els quals s'intervé i podrà demanar la percepció de les subvencions que corresponguen a les actuacions, justificant la identificació del destinatari final d'aquestes.  
3. Rehabilitació d'edificis i habitatges per promotors amb escassos recursos.  
Quan les característiques del programa ho requeresquen, i en especial la necessitat d'atendre determinades situacions de rehabilitació per promotors privats amb escassos recursos, podrà determinar-se, a sol.licitud de l'ajuntament promotor del programa de renovació urbana, per part de la Direcció General d'Arquitectura i Habitatge, l'aplicació d'un règim específic d'ajudes, amb les següents característiques:  
a) Beneficiaris.  
a).1. Podran ser-ne beneficiaris els promotors usuaris d'actuacions de rehabilitació d'edificis o habitatges que constituesquen el seu domicili habitual i permanent i no disposen de cap altra propietat susceptible de ser utilitzada com a habitatge.  
a).2. Els ingressos familiars del sol.licitant, calculats de conformitat amb el que disposa l'article 10 del Reial Decret 1932/1991, de 20 de desembre, no podran excedir, en còmput anual, de l'equivalent al salari mínim interprofessional, o si el superassen, de 0,3 vegades el salari mínim interprofefsional per cada membre de la unitat familiar.  
b) Condicions de les actuacions protegibles estrictament les establertes pels articles 6 i 7 d'aquest decret.  
c) Quantia de les ajudes.  
La quantia de les ajudes a percebre pels promotors de les actuacions de rehabilitació en les condicions assenyalades pels apartats anteriors es fixen en el cent per cent del cost real de l'actuació, calculat segons el que disposen els articles 8 i 9 d'aquest decret, amb les limitacions que a continuació s'assenyalen:  
c).1) Per a obres que tinguen com a finalitat l'adequació estructural i funcional de l'edifici, fins a un màxim de 500.000 pessetes per habitatge.  
c).2) Per a obres d'adequació d'habitabilitat dels habitatges, fins a un màxim de 750.000 pessetes per habitatge.  
c).3) Per a obres en les quals s'alterne l'adequació estructural i funcional de l'edifici amb l'habitabilitat de l'habitatge, fins a un màxim de 1.250.000 pessetes per habitatge.  
Aquestes limitacions podran modificar-se, de manera excepcional i justificadament, mitjançant una resolució motivada de la Direcció General d'Arquitectura i Habitatge.  
Així mateix, les quanties podran ser actualitzades periòdicament per ordre del conseller d'Obres Públiques, Urbanisme i Transports i seran incompatibles amb les establertes amb caràcter general en matèria de rehabilitació, tret de les específicament regulades per a façanes i cobertes en l'àmbit del programa de renovació urbana declarat i sempre que se'n justifique la necessitat.  
d) Gestió.  
La gestió d'aquestes ajudes, la tramitarà l'ajuntament promotor del programa, que sol.licitarà la qualificació de les actuacions protegibles conformement als criteris establerts per aquest decret, aportant la cessió de drets de percepció de les subvencions corresponents per part dels beneficiaris de les ajudes al seu favor i el compromís de realitzar les obres al seu càrrec i l'aportació econòmica que ell mateix faça, quan així siga necessari.  
En la qualificació d'actuacions protegibles es reconeixeran les subvencions que corresponguen.  
El pagament de les subvencions es durà a terme fent efectiu el 50 per 100 d'aquestes a l'inici de les obres i la resta una vegada acabades, d'acord amb el cost d'execució real i les limitacions assenyalades, tret que s'establesca una altra modalitat de pagament per part de la Direcció General d'Arquitectura i Habitatge de manera explícita.  
En qualsevol cas, l'ajuntament justificarà la relació de les subvencions tramitades per habitatge i beneficiari.  
Secció 3ª  
Àrees de rehabilitació urbana  
Article vint-i-quatre. Arees de rehabilitació urbana  
1. Declaració.  
La declaració d'àrea de rehabilitació urbana correspon, mitjançant decret, al Govern Valencià, a proposta conjunta del conseller d'Obres Públiques, Urbanisme i Transports i del conseller de Cultura.  
2. Contingut de la declaració.  
Aquesta declaració, la determina, amb el conveni previ amb l'ajuntament corresponent, la delimitació d'una àrea urbana concreta, a fi d'establir un programa tendent a la seua rehabilitació mitjançant l'actuació coordinada de les administracions públiques i el foment de la iniciativa privada, amb el contingut i efectes següents:  
a) L'àrea tindrà el caràcter d'àrea de rehabilitació integrada, prevista en el Reial Decret 2329/1983, de 28 de juliol, i s'hi aplicarà el que disposa l'article 291 del Reial Decret Legislatiu 1/1992, de 26 de juny, que aprovà el text refós de la Llei sobre el Règim del Sòl i Ordenació Urbana, respecte als drets de tempteig i retracte.  
b) S'estableix un règim específic d'ajudes a les actuacions protegibles, en les condicions que es regulen mitjançant decret del govern valencià, conformement al conveni que se subscriga entre la Generalitat Valenciana i el Ministeri d'Obres Públiques, Transports i Medi Ambient, d'acord amb el que assenyala l'article 2 del Reial Decret 726/1993, de 14 de maig.  
Mentre això es produeix, s'estableix un règim transitori de compatibilitat d'ajudes i criteris de protecció, que es determina en la disposició transitòria primera per a les àrees de rehabilitació urbana ja declarades.  
c) Les actuacions derivades de l'execució de determinacions legals contingudes en plans d'ordenació o projectes aprovats per les administracions competents, que tinguen com a finalitat la rehabilitació integral de l'àrea delimitada, en la mesura que impliquen privació singular de la propietat privada de drets interessos patrimonials legítims, gaudiran, en la zona delimitada, del règim d'urgència als efectes previnguts per la Llei d'Expropiació Forçosa.  
Secció 4ª  
Rehabilitació per a l'adequació estructural especial  
Article vint-i-cinc. Ambit d'aplicació  
1. S'estableix un àmbit d'aplicació específic per a les actuacions de rehabilitació que tinguen com a finalitat l'adequació estructural especial en edificis d'habitatges de promoció privada construïts entre 1950 i 1980, ambdós inclusivament, quan hi haja risc estructural produït per la utilització de ciment aluminós o altres patologies derivades del formigó en grups d'habitatges de promoció pública amb qualsevol tipus de deteriorament estructural.  
Podran ser qualificades de protegibles les actuacions de rehabilitació de locals de negoci situats en els mateixos blocs o edificis que els habitatges de promoció pública.  
2. Condicions per a la qualificació d'actuació protegible i criteris de coherència seran les establertes pels articles 6 i 7 d'aquest decret.  
3. Les ajudes econòmiques directes que es regulen per a aquest tipus d'actuacions són compatibles amb les d'adequació funcional i d'habitabilidad, amb les limitacions establertes en els articles 9 i 10 d'aquest decret, i podran accedir al finançament qualificat conformement al que regula el Reial Decret 726/1993, de 14 de maig, o la normativa que el substituesca.  
4. Als efectes del que disposa la Llei de Contractes de l'Estat i el seu reglament, es declaren d'urgència les actuacions que duga a terme la Conselleria d'Obres Públiques, Urbanisme i Transports en relació amb el que estableix aquesta secció.  
Article vint-i-sis. Gestió i tramitació de les ajudes  
I.- Habitatges de promoció pública.  
1. Edificis la propietat dels quals ha sigut transferida als titulars dels habitatges.  
En el cas d'habitatges i locals de negoci, situats en un mateix edifici o bloc afectat per danys estructurals, si són tots aquells propietat d'adjudicataris:  
 a) Els interessats podran optar per gestionar per si mateixos les actuacions, i el procediment de tramitació de les ajudes serà el corresponent al dels habitatges de promoció privada.  
 b) En cas que els propietaris dels habitatges acorden que la gestió de les actuacions les realitze l'Institut Valencià d'Habitatge, SA, societats municipals de promoció o conservació d'habitatges, les subvencions que puguen correspondre'ls es tramitaran conformement a l'apartat següent.  
2. Edificis que parcialment siguen propietat de la Generalitat Valenciana.  
Si es tracta d'habitatges o locals de negoci, situats en un mateix edifici o bloc, amb lesions estructurals, de les quals una o més siguen propietat de la Generalitat Valenciana, les actuacions hauran de ser encomanades per la respectiva comunitat de propietaris a l'Institut Valencià d'Habitatge, SA, el qual percebrà les subvencions de la manera disposada en l'article 27.2 d'aquest decret.  
La tramitació es realitzarà davant l'Institut Valencià d'Habitatge, SA, amb els següents requisits:  
 a) Sol.licitud formulada pel representant de la comunitat de propietaris de l'edifici o unitat constructiva corresponent, amb una còpia adjunta de l'acord majoritari mitjançant el qual s'encomana a l'Institut Valencià d'Habitatge, SA, la realització de les actuacions i obres necessàries per a la rehabilitació estructural.  
 b) Apoderament exprés a aquest institut per a sol.licitar, en nom de la comunitat de propietaris, les autoritzacions judicials que calga per a fer possible la realització de les obres.  
 c) Autorització dels titulars d'habitatges perquè l'Institut Valencià d'Habitatge, SA, perceba en nom seu les subvencions que puguen correspondre'ls i faça l' anotació preventiva en el Registre de la Propietat de la resolució per la qual es concedeix la subvenció, en els termes previstos en l'article 26.2 de la Llei Hipotecària.  
En el cas de negativa d'algun dels titulars dels habitatges o locals a concedir aquesta autorització, l'autorització judicial a què es refereix l'apartat b) anterior implicarà la concessió a l'esmentat institut de l'autorització per a la sol.licitud i percepció de les subvencions.  
3. Execució forçosa.  
Si en els dos supòsits anteriors, respectivament, la comunitat de propietaris afectada no du a terme la rehabilitació estructural necessària, o no adopta els acords per a executar les obres necessàries per a aquesta finalitat, l'Institut Valencià d'Habitatge, SA, posarà aquesta circumstància en coneixement de l'ajuntament corresponent perquè aquest, en ús de les seues competències, requeresca a la comunitat de propietaris per a dur a terme la rehabilitació estructural pertinent, i acorde la realització per la via de l'execució subsidiària.  
L'ajuntament podrà encomanar l'execució subsidiària a l'Institut Valencià d'Habitatge, SA, mitjançant un conveni subscrit amb aqueixa finalitat que, d'acord amb els articles 97 i 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, implicarà que aquest institut puga sol.licitar i percebre, en nom dels propietaris obligats a l'execució de les obres, l'import de les subvencions corresponents a aquests propietaris.  
4. En els habitatges de promoció pública el titular dels quals siga la Generalitat Valenciana, tant l'estudi previ de diagnosi per a reconéixer l'estat de l'estructura, com els costos de les mesures de seguretat, de rehabilitació estructural, honoraris tècnics, impostos, llicències, reallotjament o qualsevol altre cost que es puga produir, aniran a càrrec dels pressupostos de la Generalitat Valenciana i del Ministeri d'Obres Públiques, Transports i Medi Ambient, conformement al conveni subscrit per ambdues parts i les seues disponibilitats pressupostàries. Les actuacions, les durà a terme la Conselleria d'Obres Públiques, Urbanisme i Transports, a través de la Direcció General d'Arquitectura i Habitatge, directament per conveni de gestió amb l'Institut Valencià d'Habitatge, SA.  
II.- Habitatges de promoció privada.  
La gestió i tramitació de les ajudes per a habitatges de promoció privada serà l'establerta en l'article següent.  
Article vint-i-set. Forma de pagament de les ajudes i finançament  
1. Obres realitzades pels titulares dels habitatges.  
El pagament de les ajudes es podrà fraccionar d'aquesta manera:  
- El 50 per 100 de la subvenció corresponent al pressupost total de l'actuació conforme a la qualificació provisional corresponent, que es tramitarà a la presentació del certificat d'inici de les obres, subscrit pel tècnic director d'aquestes.  
- La resta de la subvenció que corresponga, una volta liquidades les obres i obtinguda la qualificació definitiva.  
En el supòsit que l'expedient no obtinguera aquesta qualificació, els beneficiaris de les ajudes quedaran obligats al reintegrament de les quantitats percebudes, incrementades amb els interessos legals corresponents, meritats des de la data del cobrament.  
Mitjançant una resolució expressa de la Direcció General d'Arquitectura i Habitatge podrà modificar-se i establir-se la forma de pagament de les subvencions que es considere més efectiva, atenent a especials circumstàncies de caràcter social per raons d'urgència que determinen l'acceleració necessària en la realització de les obres i la disponibilitat econòmica per part dels seus promotors per a dur-les a terme.  
2. Obres realitzades per l'Institut Valencià d'Habitatge, SA:  
a) Les subvencions que corresponga percebre a l'Institut Valencià d'Habitatge, SA, per estar autoritzat pels propietaris dels habitatges o per concórrer-hi els supòsits d'autorització judicial o d'execució subsidiària d'ordres d'execució municipals, previstos en el present decret, es pagaran a aquest institut en la forma assenyalada en l'apartat anterior.  
b) L'importe de les actuacions que duga a terme l'Institut Valencià d'Habitatge, SA, en immobles propis de la Generalitat Valenciana serà pagat a aquest institut per la Conselleria d'Obres Públiques, Urbanisme i Transports, d'acord amb les fites i percentatges que figuren en l'encàrrec de conveni de gestió que amb aqueixa finalitat s'haja realitzat.  
CAPITOL III  
Ajudes a la rehabilitació d'habitatges i d'edificis   
amb destinació a habitatges  
Secció 1ª  
Ajudes a promotors usuaris  
Article vint-i-vuit. Ajudes a la rehabilitació d'edificis i habitatges per a promotors usuaris  
1. Les quanties de les ajudes als promotors usuaris d'actuacions de rehabilitació es determinen:  
- Segons el cost de les actuacions, que estarà condicionat per les limitacions assenyalades per objectes de rehabilitació, i que no superarà, en cap cas, els límits al pressupost protegible màxim  
- D'acord amb els requisits establerts per als beneficiari segons l'article 12.1,  
- En funció de l'àmbit on es duga a terme l'actuació.  
2. En cas que s'alternen ajudes per al mateix tipus d'actuació en un àmbit determinat, el criteri serà sempre concedir la subvenció més beneficiosa, però mai seran acumulables les seues quanties, llevat dels supòsits en què expressament regula una ajuda per l'objecte de rehabilitació, cas en què s'aplicaran separadament les que corresponguen.  
3. Les quanties que es fixen són les següents:  
3.1. De forma genèrica: 10 per 100 del pressupost protegible total.  
3.2. En actuacions de protecció preferent:  
- Municipis de menys de 5000 habitants: 15 per 100 del pressupost protegible total  
- Grups de promoció pública, barris d'actuació preferent i circumstàncies excepcionals: 20 per 100 del pressupost protegible total.  
-Edificis catalogats: 15 per 100 del pressupost protegible d'adequació estructural i funcional   
3.3. Programes de renovació urbana: 20 per 100 del pressupost protegible total; 40 per 100 del pressupost protegible de façanes i cobertes.  
3.4. Programes de renovació urbana d'interés històric, arquitec-tònic o ambiental: 25 per 100 del pressupost protegible total; 60 per 100 del pressupost protegible de façanes i cobertes.  
3.5. Rehabilitació per adequació estructural especial.  
3.5.1. Habitatges de promoció pública.   
a) Propietat de la Generalitat Valenciana: S'ajustarà a la quantia i a les condicions regulades per l'apartat quart de l'article 26 del present decret.  
b) Subvencions a persones jurídiques, que no siguen la Generalitat Valenciana: 75 per 100 del pressupost de l'adequació estructural.  
c) Locals comercials:  
- Sense ànim de guany: 75 per cent del pressupost de l'adequació estructural  
- Amb ànim de guany: 40 per 100 pressupost de l'adequació estructural  
d) Subvencions al promotor usuari:  
 - ifp<5.5 smi: 75 per 100 pressupost adequació estructural  
 - ifp  
5.5 smi: 40 per 100 pressupost adequació estructural  
 Si la gestió la realitza l'Institut Valencià de l'Habitatge, S.A.:  
 - ifp<5.5 smi: 79 per 100 pressupost adequació estructural  
 - ifp  
5.5 smi: 44 per 100 pressupost adequació estructural  
3.5.2. Habitatges de promoció privada. Subvencions a promotors usuaris:  
 - ifp<5.5 smi: 40 per 100 pressupost adequació estructural  
 - ifp  
5.5 smi: 20 per 100 pressupost adequació estructural  
(ifp = ingressos familiars ponderats)  
4. Les quanties assenyalades, excepte en actuacions de rehabilitació estructural especial, s'incrementaran un 3 per 100 si els promotors són persones majors de 65 anys.  
Article vint-i-nou. Ajudes a l'adquisició i rehabilitació immediata d'habitatges  
L'actuació d'adquisició i rehabilitació immediata d'habitatges requerirà la qualificació prèvia de protegible d'acord amb els criteris assenyalats per aquest decret i les ajudes a concedir per la Generalitat Valenciana, amb les limitacions assenyalades en l'article 9.2.C) del mateix decret, seran:  
a) Per a les actuacions de rehabilitació, les que corresponguen d'acord amb les establertes per l'article 28 anterior.  
b) Per a l'adquisició, les ajudes s'estableixen sobre el preu d'adquisició. Per a la determinació es considerarà com a màxim 0,75 vegades el mòdul ponderat per la superfície útil de l'habitatge i amb les següents quanties:  
b).1. De forma genérica:  
 - En general: 8 per 100 preu adquisició  
 - Jóvens entre 18 i 29 anys: 16 per 100 preu adquisició;  
 - Primer accés: 12 per 100 preu adquisició  
b).2. Programes de renovació urbana i programes de renovació urbana d'interés històric, arquitectònic o ambiental.  
 - En general: 12 per 100 preu d'adquisició  
 - Jóvens entre 18 i 29 anys: 24 per 100 preu d'adquisició   
 - Primer accés: 18 per 100 preu d'adquisició  
Article trenta. Ajudes per a l'adquisició i rehabilitació immediata d'habitatges per arrendataris amb contractes subjectes a pròrroga forçosa  
S'estableixen ajudes per a l'adquisició i rehabilitació immediata d'habitatges per arrendataris subjectes a contractes de pròrroga forçosa, amb les limitacions establertes en l'article 9.3 d'aquest decret.  
Les quanties de les ajudes seran les establertes per l'article anterior per a les actuacions de rehabilitació i incrementades un 3 per 100 més per a les d'adquisició.  
Secció 2ª  
Ajudes als promotors no usuaris  
Article trenta-u. Ajudes per a la rehabilitació d'edificis i habitatges arrendats  
Es regulen ajudes per als promotors no usuaris d'habitatges arrendats en les següents situacions:  
1. Edificis i habitatges amb contractes d'arrendament subjectes a pròrroga forçosa.  
Les actuacions poden afectar tant la rehabilitació d'habitatges com la d'edificis.  
S'estableixen, amb els requisits i limitacions assenyalats pels articles 12.2, 13, 14 i 16 d'aquest decret, aquestes quanties:  
1.1. De forma genèrica: 10 por 100 del pressupost protegible total.  
1.2. En actuacions de protecció preferent:  
- Municipis de menys de 5000 habitants: 15 por 100 del pressupost protegible total.  
 - Barris d'actuació preferent, circumstàncies excepcionals:  
20 per 100 del pressupost protegible total.  
- Edificis catalogats: 15 por 100 del pressupost protegible d'adequació estructural funcional.  
1.3. En programes de renovació urbana: 20 por 100 del pressupost protegible total; 40 por 100 del pressupost protegible de façanes icobertes.  
1.4. En programes de renovació urbana d'interés històric, arquitectònic o ambiental: 20 por 100 del pressupost protegible total; 60 por 100 del pressupost protegible de façanes i cobertes.  
2. Edificis i habitatges cedits en arrendament.  
Tan sols es consideren protegibles, amb les condicions assenyalades en l'article 4 d'aquest decret, les actuacions de rehabilitació de l'edifici, i per tant afecten els elements comuns d'aquest, segons la quota de participació que li corresponga per habitatge i amb els requisits i limitacions assenyalats pels articles 12.2, 13, 14 i 16 d'aquest decret.  
S'estableixen les quanties següents:  
2.1. De forma genèrica: 3 per 100 de pressupost protegible d'adequació estructural i funcional.  
2.2. En actuacions de protecció preferent:  
- Municipis de menys de 5000 habitants: 8 per 100 del pressupost protegible d'adequació estructural i funcional.  
- Barris d'actuació preferent circumstàncies excepcionals: 10 per 100 pressupost protegible d'adequació estructural i funcional.  
- Edificis catalogats: 10 per 100 del pressupost protegible d'adequació estructural i funcional.   
2.3. Programes de renovació urbana: 10 per 100 del pressupost protegible d'adequació estructural i funcional; 40 per 100 del pressupost protegible de façanes i cobertes.  
2.4. Programes de renovació urbana d'interés històric, arquitectònic o ambiental: 10 per 100 del pressupost protegible d'adequació estructural i funcional; 60 per 100 del pressupost protegible de façanes i cobertes.  
2.5. Rehabilitació per adequació estructural especial habitatges de promoció privada: 40 per 100 del pressupost d'adequació estructural.  
Article trenta-dos. Promoció de rehabilitació per a venda.  
1. La rehabilitació d'edificis amb destinació a venda pot fer-se:  
- En règim de protecció oficial i acollir-se al finançament qualificat per a aquest tipus de promoció establerta en el Reial Decret 1932/1991, de 20 de desembre, i les ajudes del Decret 55/1992, de 30 de març, del Govern Valencià.  
- En les condicions de limitació de preu taxat, i acollir-se al finançament establert pel Reial Decret 726/1993, de 14 de maig.  
2. Els adquirents d'habitatges rehabilitats per algun d'aquests supòsits podran acollir-se si així els correspon:  
- A les ajudes establertes per a l'adquisició d'habitatges de protecció oficial (HPO), si els habitatges han sigut qualificats d'aqueixa manera.  
- A les ajudes establertes per a l'adquisició d'habitatges de preu taxat (HPT) si compleixen els requisits per a això.  
3. Amb independència d'això, els promotors d'actuacions de rehabilitació integral d'edificis amb destinació a la venda podran acollir-se complementàriament a les següents ajudes per a la rehabilitació:  
3.1. De forma genèrica: 3 per cent del pressupost protegible d'adequació estructural i funcional.  
3.2. Programes de renovació urbana (PRU) i programes de renovació urbana d'interés històric, arquitectònic o ambiental (PRUHAA):  
- Adequació estructural i funcional: 6 per 100 del pressupost de les obres d'adequació estructural i funcional, descomptant l'import corresponent a façanes i cobertes.   
- Adequació de façanes i cobertes  
PRU: 40 per 100 pressupost de façanes i cobertes   
PRUHAA: 60 per 100 pressupost de façanes i cobertes   
3.3. En edificis catalogats, adequació estructural i funcional: 10 per 100 del pressupost que tinga com a finalitat l'adequació estructural i funcional.  
Article trenta-tres. Promoció de rehabilitació en arrendament  
1. La rehabilitació d'edificis d'habitatges amb destinació a arrendament pot fer-se:  
- En règim de protecció oficial i acollir-se al finançament qualificat per a aquest tipus de promoció establerta en el Reial Decret 1932/1991, de 20 de desembre, i les ajudes del Decret 55/1992, de 30 de març, del Govern Valencià.  
- En les condicions de limitació de preu i acollir-se al finançament establert pel Reial Decret 726/1993, de 14 de maig.  
2. Amb independència d'això, els promotors d'actuacions de rehabilitació integral d'edificis amb destinació a arrendament podran acollir-se a les següents ajudes:  
2.1. De forma genèrica, adequació estructural i funcional: 5 per 100 del pressupost de les obres d'adequació estructural i funcional, inclòs l'import corresponent a façanes i cobertes.   
2.2. Programes de renovació urbana i programes de renovació urbana d'interés històric, arquitectònic o ambiental:  
- Adequació estructural i funcional: 8 per 100 del pressupost de les obres d'adequació estructural i funcional, descomptant l'import corresponent a façanes i cobertes.   
- Adequació de façanes i cobertes:  
PRU: 40 per 100 pressupost de façanes i cobertes   
PRUHAA: 60 per 100 pressupost de façanes i cobertes   
2.3. Edificis catalogats, adequació estructural i funcional: 15 per 100 del pressupost que tinga com a finalitat l'adequació estructural i funcional.  
CAPITOL IV  
Ajudes per a la rehabilitació de l'equipament   
comunitari primari  
Article trenta-quatre. Ajudes a la rehabilitació d'equipament  
1. Quan les actuacions de rehabilitació d'equipament comunitari primari es donen amb les condicions establertes per l'article 23.1 d'aquest decret, la quantia de la subvenció serà:  
a) En programes de renovació urbana: 25 per 100 del pressupost protegible.  
En cap cas la quantia total podrà excedir el 35 per 100 del mòdul ponderat vigent per la superfície útil quan es tracte d'edificis dotacionals.  
b) En programes de renovació urbana d'interés històric, arqui-tectònic o ambiental: 37,5 per 100 del pressupost protegible.  
En cap cas la quantia total podrà excedir el 52,5 per 100 del mòdul ponderat vigent per la superfície útil quan es tracte d'edificis dotacionals.  
2. La Direcció General d'Arquitectura i Habitatge podrà resoldre sobre la concessió d'ajudes per a la rehabilitació d'edificis amb destinació a equipament comunitari primari fora de l'àmbit de programes de renovació urbana, quan s'esdevinguen circumstàncies de caràcter social o d'especial rellevància, justificades com cal, en què hi haja la participació i l'aportació compromesa d'altres conselleries, organismes o institucions per a aconseguir la finalitat de l'adequació de l'equipament que es pretén.  
La quantia de les ajudes serà com a màxim l'establerta en l'apartat 1.a) anterior.  
3. Les ajudes establertes per a la rehabilitació de l'equipament comunitari, entenent com a tal els espais lliures, infraestructures i rehabilitació d'edificis dotacionals, podran ser compatibles amb les assignades per altres administracions amb la mateixa finalitat, sempre que no superen el cost real de l'actuació.  
   
CAPITOL V  
Concessió de la qualificació i de les ajudes  
 econòmiques directes  
Article trenta-cinc. Concessió de la qualificació i de les ajudes per a la rehabilitació d'habitatges i d'edificis destinats a habitatges  
1. Concessió de la qualificació d'actuació protegible.  
La concessió de la qualificació d'actuació protegible de rehabilitació, amb els informes tècnics previs que corresponguen, la farà l'òrgan competent en el termini màxim de sis mesos a comptar des de la sol.licitud formulada per l'interessat com cal. Es considerarà desestimada si en aquest termini no es resol.  
2. Concessió de les ajudes econòmiques directes.  
La concessió i el pagament de les ajudes econòmiques directes que pertoquen, les farà l'òrgan competent en el termini màxim de sis mesos des del moment de la qualificació definitiva, sempre que s'hagen acreditat suficientment els requisits exigits per a la seua concessió. Es considerarà desestimada si en aquest termini no es resol.  
Si es tracta de promotor usuari, es reconeixeran les ajudes que pertoquen, i es resoldrà sobre el tipus d'interés amb subsidi, d'acord amb la qualificació provisional i els terminis assenyalats en l'epígraf 1 d'aquest article.  
Una ordre del conseller d'Obres Públiques, Urbanisme i Transports, podrà establir de forma diferent la concessió de les ajudes i els requisits que s'hi demanen.  
Article trenta-sis. Concessió de les ajudes per a la rehabilitació d'equipament comunitari primari en programes de renovació urbana  
Les ajudes econòmiques previstes per a la rehabilitació d'equipament comunitari primari, entenent com a tal els espais lliures, vials i infraestructures (gas, aigua, energia elèctrica i clavegueram), així com la rehabilitació d'edificis destinats a ús comunitari, es concediran amb la presentació prèvia de l'acta d'inici d'obres i del justificant de l'importe de l'obra adjudicada o el cost previst d'acord amb el projecte tècnic que s'adjunte.  
En qualsevol cas, el promotor d'aquestes actuacions haurà de comunicar a la Direcció General d'Arquitectura i Habitatge l'acabament de les obres i l'import total d'aquestes.  
DISPOSICIONS ADDICIONALS  
Primera  
Mitjançant una ordre del conseller d'Obres Públiques, Urbanisme i Transports, es podrà regular el procediment per a l'obtenció de finançament qualificat i les subvencions en matèria de rehabilitació.  
Segona  
Es faculta el conseller d'Obres Públiques, Urbanisme i Transports a dictar disposicions i a subscriure els convenis amb entitats públiques o privades que calga per a l'aplicació d'aquest decret.  
Tercera  
S'atribueix als caps dels Serveis Territorials d'Arquitectura i Habitatge de la Conselleria d'Obres Públiques, Urbanisme i Transports, i al gerent de l'oficina RIVA-Ciutat Vella, les facultats de resolució de concessió de les subvencions previstes en el present decret i les regulades pel Reial Decret 726/1993, de 14 de maig, o la normativa que el substituesca.  
Quarta  
De conformitat amb el que disposen els convenis firmats entre el Ministeri d'Obres Públiques i Transports i les entitats de crèdit, acollits al Reial Decret 1932/1991, de 20 de desembre, les entitats de crèdit hauran de notificar a la Conselleria d'Obres Públiques, Urbanisme i Transports, la formalització, la disposició i la subrogació de préstecs amb subsidi o sense a l'empara dels esmentats convenis.  
Igualment la Conselleria d'Obres Públiques, Urbanisme i Transports, podrà demanar tota la informació que considere oportuna a les entitats de crèdit per al control i seguiment dels programes de finançament de les actuacions de rehabilitació protegibles.  
Quinta  
L'article 4 del Decret 55/1992, de 30 de març, del Govern Valencià, queda redactat d'aquesta manera:  
"Article 4. Ajudes a jóvens, persones que accedeixen per primera vegada a l'habitatge i persones separades i divorciades  
1. L'import de les subvencions per a l'adquisició d'habitatges de protecció oficial i promocions per a ús propi en règim general i adquisició d'habitatges a preu taxat es duplicarà per als supòsits que els sol.licitants tinguen una edat compresa entre els divuit i vint-i-nou anys en la data de sol.licitud de les ajudes.  
2. Així mateix, s'incrementarà en un 50 per 100 l'import de les ajudes quan es tracte d'adquirents, adjudicataris i promotors per a ús propi d'habitatges de protecció oficial en règim general i d'adquirents d'habitatges a preu taxat que accedesquen per primera volta a l'habitatge i així ho acrediten.  
Aquestes ajudes de primer accés seran incompatibles amb les establertes per als jóvens en l'apartat 1 anterior.  
3. S'assimilarà al supòsit de primer accés a l'habitatge previst en l'apartat anterior, el de persones separades judicialment o divorciades, encara que anteriorment hagen tingut un altre habitatge, però serà incompatible aquesta ajuda amb l'establerta per als jóvens en l'apartat 1 anterior.  
En qualssevol dels casos, seran exigibles els requisits establerts per l'article 5 del present Decret".  
Sisena  
L'article 11, apartat d), del Decret 55/1992, de 30 de març, del Govern Valencià, queda redactat d'aquesta manera:  
"d) En el supòsit d'habitatges per a venda, el 50 per 100 de la subvenció al promotor es pagarà amb la certificació prèvia de l'inici de les obres, una volta qualificada provisionalment la promoció. El restant 50 per 100 es pagarà una volta obtinguda la qualificació definitiva, i es fraccionarà segons el nombre d'habitatges efectivament venuts."  
Setena. Ajudes a les actuacions arqueològiques dins del Pla de Rehabilitació del Centre Històric d'Alacant  
Es completa el Decret 27/1993, de 22 de febrer, del Govern Valencià, que declarava l'àrea de rehabilitació del Centre Històric d'Alacant, amb la incorporació de la protecció d'aquelles actuacions arqueològiques que es facen amb motiu de la nova construcció d'habitatges de protecció oficial de promoció privada, per a fer prevaler primant especialment, a través de les ajudes establertes, la construcció d'habitatges amb destinació a adquirents amb baixos nivells de renda, d'acord amb les següents normes:  
a) Objecte de l'actuació protegible.  
Podran gaudir d'ajuda econòmica de la Generalitat Valenciana, en els termes que estableix el present decret, les actuacions que tinguen com a finalitat la remoció del subsòl dins de l'àmbit territorial delimitat com a àrea de rehabilitació urbana, quan aquella constituesca una exigència prèvia a l'obtenció de llicència per a la construcció d'edificis de nova planta d'habitatges de protecció oficial, determinada per raons arqueològiques.  
b) Beneficiaris.  
1. Podran ser beneficiaris de les ajudes les persones físiques o jurídiques de naturalesa estrictament privada que actuen de promotors d'habitatges de protecció oficial de nova construcció, en qualssevol del seus règims, amb destinació a la venda o cessió en arrendament.  
2. S'exclouen expressament d'aquestes ajudes les actuacions de promoció d'habitatges de nova construcció en qualsevol altre règim així com les de protecció oficial que promoguen directament les administracions territorials o empreses en què aquelles tinguen, directament o indirectament, una participació única o majoritària.  
c) Condicions de l'actuació.  
1. Serà requisit imprescindible per a la concessió de les ajudes que regula el present capítol que l'actuació, consistent en la promoció d'habitatges de protecció oficial de nova construcció, que es pretén, obtinga la preceptiva qualificació amb aquesta finalitat.  
2. L'actuació podrà consistir en la prospecció o sondeig del subsòl dels terrenys destinats a la nova construcció o la seua excavació intensiva, en els termes que determine l'informe arqueològic previ emés amb aquesta finalitat pel servei municipal competent.  
3. En qualsevol cas, l'actuació arqueològica se subjectarà a les disposicions de l'ordre de 31 de juliol de 1987, de la Conselleria de Cultura, Educació i Ciència, per la qual regula la concessió d'autoritzacions per a la realització d'activitats arqueològiques en la Comunitat Valenciana.  
4. Tant l'elaboració dels projectes d'actuació arqueològica com l'emissió de l'informe preliminar, la redacció de la memòria científica, els honoraris que es meriten amb aquest motiu i els derivats de la intervenció professional integraran el cost de l'actuació per a la determinació de la subvenció que corresponga.  
d) Quantia de la subvenció.  
1. La quantia de la subvenció a percebre per als promotors de les actuacions arqueològiques que reunesquen les condicions establertes en el present capítol dependrà de la intensitat de l'actuació de remoció del subsòl que s'haja de dur a terme amb motiu del compliment de la normativa urbanística i patrimonial d'aplicació al cas concret.  
a) En el cas de prospecció o sondeig.  
Quant l'objecte de l'actuació principal siga la construcció d'habitatges de protecció oficial en règim general l'import de la subvenció serà equivalent a un 6 per cent del mòdul ponderat vigent per la superfície edificable del solar.  
Quan l'objecte de l'actuació principal siga la construcció d'habitatges de protecció oficial en règim especial, l'import de la subvenció serà equivalent al 9 per cent del mòdul ponderat vigent per la superfície edificable del solar.  
b) En el cas d'excavació.  
Quan l'objecte de l'actuació principal siga la construcció d'habitatges de protecció oficial en règim general, l'import de la subvenció serà equivalent al 12 per cent del mòdul ponderat vigent per la superfície edificable del solar.  
Quan l'objecte de l'actuació principal siga la construcció d'habitatges de protecció oficial en règim especial, l'import de la subvenció serà equivalent al 18 per cent del mòdul ponderat vigent per la superfície edificable del solar.  
2. Les expressades quanties no tindran caràcter acumulatiu; de tal forma que si s'hagueren de succeir les actuacions de prospecció o sondeig i excavació, es concedirà únicament l'import corresponent a aquesta última.  
3. Només als efectes de les ajudes econòmiques que regula el present decret, es considerarà protegible la prospecció o sondeig no superficial que vaja acompanyada per un moviment de terres i es definira en l'informe previ al qual es refereix l'apartat 2.  
e) Concessió de la subvenció.  
El dret a la subvenció es declararà simultàniament a la qualificació de protegible de l'actuació principal i el seu pagament es durà a terme amb subjecció al mateix règim que corresponga a la subvenció d'aquella actuació.  
Vuitena. Ajudes per a la redacció de memòries o projectes tècnics d'obres de rehabilitació dins del pla de rehabilitació del Centre Històric d'Alacant.  
1. Objecte de l'actuació protegible.  
Podran ser destinatàries d'ajuda econòmica per part de la Generalitat Valenciana les actuacions consistents en la redacció de memòries, projectes tècnics i direcció d'actuacions de rehabilitació que hagen rebut la qualificació de protegible als efectes del que disposa el present decret i el Decret 27/1993, de 22 de febrer, del Govern Valencià.  
2. Beneficiaris.  
Podran ser beneficiaris d'aquestes ajudes els propietaris o usuaris, per qualsevol títol jurídic, d'habitatges o locals, considerats individualment o agrupats en comunitats de propietaris, sempre que el sol.licitant, a més de complir els requisits que li siguen exigibles per raó de l'actuació protegible principal, acredite uns ingressos familiars, ponderats conformement al que disposa l'article 10 del Reial Decret 1932/1991, de 20 de desembre, que no excedesquen les dues vegades i mitja el salari mínim interprofessional.  
En el supòsit d'edificis serà exigible el compliment del límit de rendes respecte de, si més no, el 70 per 100 dels copropietaris, llevat que els habitatges de l'edifici es troben totalment o parcialment cedits en arrendament; en tal cas, serà exigible el compliment d'aquesta condició respecte de, si més no, el 50 per 100 dels inquilins.  
3. Condicions que han de complir les actuacions.  
3.1. Les condicions que ha de complir l'actuació seran les que, de conformitat amb el que preveu el present decret i el Decret 27/1993, de 22 de febrer, del Govern Valencià, siguen exigibles a l'actuació protegible principal que constitueix l'objecte dels corresponents memòria o projecte tècnic i direcció facultativa.  
3.2. L'encàrrec de redacció de la memòria o projecte tècnic i direcció de les obres haurà de verificar-se a favor d'un professional competent per raó d'aquestes, amb el visat de l'Oficina RACHA, i haurà de contenir la corresponent cessió de drets per a la percepció de l'import de la subvenció, per part del beneficiari d'aquesta, a favor del tècnic autor de la memòria o del projecte tècnic i responsable de la direcció de les obres.  
3.3. Quant l'objecte dels treballs ho permeta, la redacció de la memòria o del projecte tècnic i la direcció posterior de les obres podrà delegar-la el sol.licitant en la mateixa Oficina RACHA, que durà a terme l'encàrrec a través dels seus mitjans tècnics propis i sense que es merite cap honorari, per això.  
3.4. Tret que es faça ús de la facultat anterior, l'elecció del professional per part del sol.licitant de l'ajuda haurà de recaure en algun dels integrants de les llistes que amb aquesta finalitat elaboren els corresponents col.legis professionals, amb els requisits i les condicions que s'establesquen de comú acord entre la Generalitat Valenciana i les corporacions respectives; o bé autoritzar-se la designació d'ofici dels tècnics que per torn corresponga d'entre els integrants de les llistes.  
3.5. En el supòsit de rehabilitació d'edificis d'habitatges destinats totalment o parcialment a arrendament o a altres règims d'ús, per a la subvenció de l'actuació serà també exigible, quan la duguen a terme els usuaris no propietaris de l'edifici o habitatge, la preceptiva autorització del propietari de l'immoble. Aquesta autorització haurà d'anar juntament amb el compromís d'aquest de mantenir l'habitatge en el mateix règim d'us per un període mínim de sis anys i en les condicions de preus de renda establertes per als habitatges de protecció oficial en règim especial, si es tractava d'arrendament.  
4. Quantia de les ajudes.  
L'import de la subvenció que regula el present capítol serà del cent per cent dels honoraris meritats amb motiu de la redacció de la memòria o projecte tècnic i direcció de les actuacions de rehabilitació, en les condicions fixades en virtut del corresponent conveni entre la Generalitat Valenciana i els respectius col.legis professionals.  
5. Concessió de la subvenció.  
El dret a la subvenció es declararà simultàniament a la qualificació provisional com a actuació protegible de la principal i serà pagat directament al redactor de la memòria o del projecte tècnic i responsable de la direcció de les obres corresponents, amb subjecció al règim de pagament que s'establesca a través del conveni a què es refereixen els apartats anteriors.  
Novena  
Es modifica l'apartat 3 de l'article 2 del Decret 27/1993, de 22 de febrer, del Govern Valencià, pel qual es declara l'àrea de rehabilitació urbana del Centre Històric d'Alacant, que queda redactat així:  
"3. Sense perjudici de les ajudes específiques esmentades en el número anterior, serà d'aplicació en el seu àmbit territorial, amb caràcter general, el règim contingut en el Reial Decret 1932/1991, de 20 de desembre, sobre mesures de finançament d'actuacions protegibles en matèria d'habitatge del pla 1992-1995 i les regulades per a la rehabilitació pel Reial Decret 726/1993, de 14 de maig.  
Les ajudes regulades per aquest Decret en matèria de rehabilitació seran d'aplicació als edificis de mes de trenta anys que es troben dins de l'àmbit delimitat per l'àrea de rehabilitació urbana, d'acord amb els criteris de coherència constructiva, tipològica i formal amb les característiques arquitectòniques de l'edifici i de l'entorn, llevat dels casos justificats com cal i amb l'aprovació prèvia de la Direcció General d'Arquitectura i Habitatge."  
Deu. Dissolució dels patronats provincials per a la millora del medi rural i aplicació dels fons disponibles.  
A l'entrada en vigor d'aquest decret, els fons líquids disponibles dels patronats provincials per a la millora del medi rural s'aplicaran a la realització d'actuacions de millora de l'entorn urbà d'acord amb els criteris que establesca la Direcció General d'Arquitectura i Habitatge, amb l'ingrés previ d'aquests en el pressupost de la Generalitat Valenciana i la conseqüent generació de crèdit per idèntic import a favor de la Conselleria d'Obres Públiques, Urbanisme i Transports.  
S'encomana la gestió de l'administració dels préstecs concedits pels patronats provincials per a la millora del medi rural a l'Institut Valencià d'Habitatge, SA, en els termes expressats en els convenis que per a això subscriga amb la Conselleria d'Obres Públiques, Urbanisme i Transports, i l'aplicació d'aquests a la realització d'actuacions de millora de l'entorn urbà en medi rural, segons com establesca la Direcció General d'Arquitectura i Habitatge.  
Segons el que regula l'article 13 dels estatuts d'aquests patronats, s'acorda la seua dissolució.  
Once  
Dins de l'àmbit de plans i programes específics, en actuacions que es desenvolupen com a conseqüència de situacions especialment excepcionals que duga a terme la Conselleria d'Obres Públiques, Urbanisme i Transports, per si mateixa o en col.laboració amb altres conselleries, per a la intervenció urbanística i que comprenguen actuacions generals de reurbanització i adequació d'espais públics i de l'entorn urbà, l'esmentada conselleria podrà assumir a càrrec seu intervencions externes de caràcter puntual sobre els edificis afectats i zones específiques, que pel seu interés es consideren necessàries per a la requalificació mediambiental de l'entorn, per a la qual cosa caldrà demanar l'autorització dels propietaris dels immobles.  
Dotze  
En aquells casos que s'haja declarat la ruïna de l'edifici, es podran establir ajudes de caràcter excepcional, a judici de la Direcció General d'Arquitectura i Habitatge, per als titulars dels habitatges i segons les seues particulars condicions sòcio-econòmiques, sempre que s'esdevinguen circumstàncies socials o hi haja valors arquitectònics, històrics o artístics que així ho aconsellen. La quantia i el reconeixement d'aquestes subvencions les establirà aquesta direcció general, mitjançant una resolució motivada d'acord amb els criteris establerts per aquesta normativa per a la priorització de les actuacions de rehabilitació.  
Tretze  
En les actuacions de rehabilitació d'edificis i habitatges acollits a la present normativa, i siga el que siga el caràcter de la promoció pública o privada, es col.locaran cartells informatius de les característiques de l'actuació i la normativa a què s'acullen.  
Igualment, en els habitatges i edificis rehabilitats acollits, es col.locaran una volta acabades les actuacions i en un lloc visible des de la via pública i pròxim a l'accés d'aquests plaques informatives de les característiques de l'actuació i la normativa a què s'acullen.  
El disseny, el contingut i les especificacions pertinents dels anuncis, cartells i plaques es regularà amb una ordre del conseller d'Obres Públiques, Urbanisme i Transports.  
DISPOSICIONS TRANSITORIES  
Primera. Règim de les ajudes previstes en les àrees de rehabilitació urbana declarades  
1. Les ajudes de rehabilitació regulades pels decrets del Govern Valencià 158/1992, de 14 de setembre, 78/1993, de 28 de juny, i 27/1993, de 22 de febrer, s'adaptaran, quant als criteris generals al que estableix el capítol I d'aquest decret en matèria de rehabilitació i podran regular-se de manera específica en el conveni a subscriure amb el Ministeri d'Obres Públiques, Urbanisme i Transports, d'acord amb el que determina l'article 2 del Reial Decret 726/1993, de 14 de maig, i l'article 1 apartat 2 del present decret.  
2. Les quanties de les ajudes establertes en matèria de rehabilitació pel Decret 158/1992, de 14 de setembre, i el Decret 27/1993, de 22 de febrer, ambdós del Govern Valencià, mentre es formalitze el conveni esmentat en l'apartat anterior, queden regulades de la manera següent:  
2.1. Ajudes a promotors usuaris.  
2.1.1. Ajudes a la rehabilitació d'edificis i habitatges:  
- ifp<4.5 smi: 10 per 100 del pressupost protegible total  
- ifp<3.5 smi: 25 per 100 del pressupost protegible total  
- ifp<2.5 smi: 35 per 100 del pressupost protegible total  
- ifp<1.5 smi: 40 per 100 del pressupost protegible total  
- En locals comercials: 10 per 100 del pressupost protegible total  
- Adequació de façanes i cobertes: 60 per 100 del pressupost protegible d'adequació.  
- Aquestes subvencions s'incrementaran en tres punts quan els sol.licitants tinguen una edat major de 65 anys.  
2.1.2. Ajudes a l'adquisició i rehabilitació immediata.  
L'actuació d'adquisició i rehabilitació immediata d'habitatges requerirà la qualificació prèvia de protegible.  
Les ajudes a concedir per la Generalitat Valenciana, amb les limitacions assenyalades en l'article 9.3 d'aquest decret, seran:  
a) Per a les actuacions de rehabilitació, les que corresponguen d'acord amb les establertes en l'apartat anterior.  
b) Per a l'adquisició, les ajudes s'estableixen sobre el preu d'adquisició, que, per a la seua determinació, es considerarà com màxim 0,75 vegades el mòdul ponderat per la superfície útil de l'habitatge i amb les següents quanties:  
- En general:  
 - ifp < 4.5 smi: 8 per 100 preu d'adquisició  
 - ifp < 3.5 smi: 18 per 100 preu d'adquisició  
 - ifp < 1.5 smi: 21 per 100 preu d'adquisició  
- Jóvens entre 18 i 29 anys:  
 - ifp < 4.5 smi: 16 per 100 preu d'adquisició  
 - ifp < 3.5 smi: 36 per 100 preu d'adquisició  
 - ifp < 1.5 smi: 39 per 100 preu d'adquisició  
- Primer accés:  
 - ifp < 4.5 smi: 12 per 100 preu d'adquisició  
 - ifp < 3.5 smi: 27 per 100 preu d'adquisició  
 - ifp < 1.5 smi: 30 per 100 preu d'adquisició  
2.1.3. Ajudes per a l'adquisició i immediata de rehabilitació d'habitatges per arrendataris amb contractes subjectes a pròrroga forçosa.  
S'estableixen ajudes per a l'adquisició i rehabilitació immediata d'habitatges per arrendataris subjectes a contractes de pròrroga forçosa, amb les limitacions establertes en l'article 9.3 d'aquest decret.  
Les quanties de les ajudes seran les establertes en l'apartat anterior per a les actuacions de rehabilitació i incrementades tres punts per a les d'adquisició.  
2.1.4. Ajudes per a la de rehabilitació d'edificis catalogats: 18 per 100 del pressupost d'adequació estructural i funcional.  
2.2. Ajudes a promotors no usuaris.  
2.2.1. Ajudes per a la rehabilitació d'edificis i/o habitatges arrendats.  
Es regulen ajudes per als promotors no usuaris d'habitatges arrendats en les següents situacions:  
2.2.1.a) Edificis i habitatges amb contractes d'arrendament subjectes a pròrroga forçosa.  
Les actuacions poden afectar tant la rehabilitació d'habitatges com la d'edificis.  
S'estableixen, amb els requisits i limitacions assenyalats pels articles 12.2, 13, 14 i 16 d'aquest decret, aquestes quanties:  
- 25 per cent del pressupost protegible total  
- 60 per cent del pressupost protegible de façanes i cobertes  
2.2.1.b) Edificis i/o habitatges cedits en arrendament.  
Solament es consideren protegibles, amb les condicions assenyalades en l'article 4 d'aquest decret, les actuacions de rehabilitació de l'edifici, i per tant afecten els elements comuns d'aquest, segons la quota de participació que li corresponga per habitatge i amb els requisits i les limitacions assenyalats pels articles 12.2, 13, 14 i 16 d'aquest decret.  
S'estableixen les quanties següents:  
-15 per 100 pressupost protegible d'adequació estructural i funcional.  
- 60 per 100 del pressupost protegible de façanes i cobertes.  
2.2.2. Ajudes per a la rehabilitació d'edificis destinats a la venda:  
- Adequació estructural i funcional: 10 per 100 del pressupost de les obres d'adequació estructural i funcional, descomptant l'import corresponent a façanes i cobertes.  
- Adequació de façanes i cobertes: 60 per 100 del pressupost de façanes i cobertes.  
2.2.3. Ajudes per a la promoció d'edificis o habitatges amb destinació a arrendament:  
- Adequació estructural i funcional: 15 per 100 del pressupost de les obres d'adequació estructural i funcional, descomptant l'import corresponent a façanes i cobertes.  
- Adequació de façanes i cobertes: 60 per 100 del pressupost de façanes i cobertes.  
Segona. Règim transitori  
1. Es podran acollir a les ajudes establertes pel present decret les sol.licitades a partir de la data de la seua entrada en vigor.  
2. Les ajudes sol.licitades amb anterioritat a l'entrada en vigor d'aquest decret, pendents de concessió, es resoldran d'acord amb la normativa basant-se en la qual es van sol.licitar.  
3. Conseqüentment amb això, serà requisit per a acollir-se al que estableix aquest decret, en cas d'haver demanat l'ajuda abans de la seua entrada en vigor, l'anul.lació de l'expedient i la nova sol.licitud conforme, sense perjudici que es requeresca la documentació complementària necessària per a la tramitació correcta.  
   
DISPOSICIO DEROGATORIA  
A partir de l'entrada en vigor d'aquest decret, queda derogat el Decret 232/1992, de 28 de desembre, del Govern Valencià, sobre ajudes per a rehabilitació estructural d'habitatges, en la totalitat; el capítol IV del Decret 55/1992, de 30 de març, del Govern Valencià, pel qual s'estableixen ajudes econòmiques directes per a la financiació d'actuacions protegibles d'habitatge del pla 1992-1995; el capítol III del Decret 158/1992, de 14 de setembre, del Govern Valencià, referent a l'Àrea de Rehabilitació Urbana de la Ciutat Vella de València; el capítol II del Decret 27/1993, de 22 de febrer, del Govern Valencià, pel qual es va declarar l'Àrea de Rehabilitació Urbana del Centre Històric d'Alacant, i totes aquelles disposicions que s'oposen al que estableix aquest decret.  
DISPOSICIO FINAL  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
Valencia, 8 de febrer de 1994.  
El president de la Generalitat Valenciana,  
JOAN LERMA I BLASCO  
El conseller d'Obras Públiques,  
Urbanisme i Transports,  
EUGENIO BURRIEL DE ORUETA


Còpia Permalink ELI